Popina
Popina est taberna cibaria ubi clientibus cibi potionesque (pecuniis vel datis vel promissis) praeparantur et praebentur. Popinarum genera plura aevo antiquo iam erant, quae et hodie distingui possunt: Thermopolium (verbo Graecizante) seu fercula offert iam ferventia vel cito paranda clientibus qui saepius domum auferunt. Caupona vel tabernula praecipue temeta (e.g. vinum, cervesiam) proponit Ganea cibum promptum comedentibus praebet. Popina sellariola sellas tabulasque praebet ubi convivae congregare possunt. Taberna deversoria addi licet (quamquam popina haud sit) ubi clientes praesertimque viatores deversari et cenare possunt. Romani honestiores, qui popinas ganeasque frequentabant, saepe in scriptis classicis describuntur et fere semper vituperantur.